LT
L 135/96
ix)
Europos Sąjungos oficialusis leidinys
2023 5 23
9L modulis „BALIONAI.
KARŠTO ORO BALIONAI“ – 36 klausimai.
Skirtas laikas – 45 minutės;
x)
10L modulis „BALIONAI.
DUJINIAI ORO BALIONAI (LAISVASIS / PRIRIŠAMASIS)“ – 44 klausimai.
Skirtas laikas – 55 minutės;
xi)
11L modulis „DIRIŽABLIAI.
KARŠTO ORO / DUJINIAI DIRIŽABLIAI“ – 40 klausimų.
Skirtas laikas – 50 minučių;
xii) 12L modulis „RADIJO RYŠYS / ELT / ATSAKIKLIS / PRIETAISAI“ – 20 klausimų.
Skirtas laikas – 25 minutės.“; 26) pridedamas IX priedėlis: „IX priedėlis
Daugialypės terpės mokymo (MBT) vertinimo metodas 1.
Šio priedėlio tikslas – nustatyti reikalavimus, pagal kuriuos kompetentinga institucija įvertina ir patvirtina bet kokį kursą, į kurį įtrauktas MBT pagal 66.B.135 punktą.
Šis priedėlis gali būti naudojamas kitų mokymo kursų vertinimui atlikti, jei kompetentinga institucija nusprendžia, kad šiame priedėlyje nustatyti vertinimo metodai yra tinkami tokiems kitiems kursams.
Kompetentinga institucija atlieka vertinimą pagal visus A lentelėje nustatytus kriterijus, suskirstytus į keturias kategorijas nuo a iki d.
Kompetentinga institucija lentelėje aiškiai nurodo vertinamą MBT produktą, jo gamybos ir atnaujintas versijas.
2.
Vertinimą atliekanti kompetentinga institucija tai daro mokinio arba galutinio naudotojo požiūriu ir kiekvieną A lentelėje išvardytą kriterijų atskirai įvertina pagal vertinimo skalę nuo 1 iki 5, kaip nurodyta toliau: 1: Nepriimtina.
Neatitinka reikalaujamų kriterijų.
2: Iš dalies priimtina, tačiau reikia patobulinti, kad atitiktų reikalaujamus kriterijus.
3: Priimtina.
Atitinka reikalaujamus kriterijus.
4: Gerai.
Atitinka reikalaujamus kriterijus atlikus patobulinimus.
5: Puikiai.
Viršija reikalaujamus kriterijus.
3.
Jei vienas ar daugiau kriterijų įvertinamas mažiau nei 3 balais, kompetentinga institucija prašo taikyti alternatyvų mokymosi procesą, kad produkto tinkamumas būtų padidintas iki priimtino lygio.
4.
Kai kompetentinga institucija įvertina kiekvieną iš A lentelėje išvardytų atskirų kriterijų, nustatydama bendrą kiekvieno MBT mokymosi ištekliaus tinkamumo lygį, kompetentinga institucija vadovaujasi šia bendra vertinimo skale: — 100–80: puikus mokymosi išteklius.
Jame yra įvairių funkcijų ir jis atitinka reikiamus tinkamumo kriterijus. — 79–60: mokymosi išteklius atitinka reikiamus tinkamumo kriterijus. — 59–40: mokymosi išteklius nėra pakankamai vertingas naudoti švietimo tikslais.
Jis gali būti naudojamas tik neformaliam mokymui. — 39–20: mokymosi išteklius yra prastesnis nei vidutinis.
Jis neatitinka kelių reikiamų tinkamumo kriterijų.
Prieš patvirtindama produktą, kompetentinga institucija patikrina, ar galutinis MBT įvertinimas yra 60 balų arba daugiau ir ar nėra nė vieno kriterijaus, kuris būtų įvertintas mažiau nei 3 balais.